hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu en de ar az ku bg new en bn ca mzn hbs_lat cy da de el eo es et fa fi fr he hi hbs_lat id it ja sv ka ko lb lv en ms en my nds nl nb nb fr or pl ps pt ro ru ru en sd it hbs_lat en sk sl sq hbs_lat sv te en th ceb tr oc fy ur uz fr vi he zh zh hu hu hu hu hu hu hu hu hu hu
A Wikipédiából, a szabad enciklopédiából
Ugrás a navigációhoz Ugrás a kereséshez
Ez az ismertető arról szól, hányféleképpen és hol veheted fel a kapcsolatot a Wikipédia munkatársaival, akik közé magad is tartozol, amint akár csak egy szerkesztés is van a hátad mögött, ugyanis a szerkesztés maga is kapcsolatfelvétel egy interaktív enciklopédiában. Alább a kapcsolatfelvétel módjait az olvasó és kezdő szerkesztő tipikus igényei és problémái szerint vesszük sorra.
Wikipédiával kapcsolatos kérdéseiddel megtalálsz minket a következő e-mail címeken:
E-mail küldése az önkéntes e-mailes ügyfélszolgálatot ellátó szerkesztőknek
Don't speak Hungarian? Click here!
Hiányosságot és hibát találtál • Ha hiányosságot vagy hibát találtál, és az enciklopédia valamelyik szócikkét akarod szerkeszteni, akár azonnal elkezdheted a lap tetején látható szerkesztés fül segítségével, nem kell (bár ajánlott) bejelentkezned (regisztrálnod magad) vagy elolvasni a szokásokat rögzítő útmutatókat és irányelveket. Ugyancsak egészen nyugodtan javíthatod a nyilvánvaló vandalizmust, szándékosan értelmetlen tartalmat.
Megjegyzést szeretnél tenni • a vitalapot (mely minden oldalnak van) az adott szócikkre vonatkozó megjegyzésekhez használhatod – ha még piros a lap tetején a második, vitalap feliratú fül, az csak azt jelenti, hogy az erre a célra elkülönített oldalra még senki sem írt semmit, kattints rá bátran, és legyél te az első hozzászóló.
Wikipédián kívüli kapcsolat a szerkesztőkkel
E-mail • Azoknak a szerkesztőknek, akik beállították ezt a lehetőséget a Speciális:Beállításaim oldalon, küldhetsz (már ha te is beállítottad) e-mailt a Wikipédia segítségével anélkül, hogy a címzettnek nyilvánosan közzé kellene tennie az e-mail-címét. Az e-mail-küldés helye: Speciális:E-mail küldése.
Egyes adminisztrátorok Wikipédián kívüli elérhetőségeit ebben a táblázatban találod.
Azonnali üzenet • Egyes szerkesztők közzéteszik azonnali üzenetküldő alkalmazáson keresztüli elérhetőségüket a szerkesztői lapjukon, ezeket ott kell keresned. Az adminisztrátorok elérhetőségeit itt találod.
A Wikipédiát az oldalsáv segítségével kezelheted.
A műszaki kocsmafalon írhatod meg, ha valamilyen rendellenességet tapasztaltál.
Cikket/bármit írnék a Wikipédiáról
Ha pontos cikket szeretnél írni a Wikipédiáról
Ha tájékoztatni szeretnéd a szélesebb közvéleményt az itt folyó munkáról, bátran kérdezz az info-hu (kukac) wikimedia.org e-mail-címen vagy az adminisztrátorok üzenőfalán.
Ha magát a szerkesztői közösséget kérdeznéd meg, ezt a kocsmafalnak nevezett közösségi üzenőfalon teheted meg a legegyszerűbben.
A lényeges adatok itt találhatók: Wikipédia és magyar Wikipédia
Korábbi Wikipédia-sajtó gyűjteménye: Wikipédia a sajtóban
Szerkesztés közben adódó gondok
Hogyan lehet… és Miért van az, hogy… kezdetű kérdéseid támadtak • Nézz körül a Wikipédia Segítség részlegében, és ha ott nem találsz választ a kérdésedre, írj a kezdőknek szánt kocsmafalra. (A gyakran ismétlődő kérdésekben is hasznos válaszokra találhatsz.)
Tartalmi problémád akadt • A Kocsmafal megfelelő szekcióiban tehetsz fel kérdéseket a már létező és még csak tervezett lapok, szócikkek különféle részletkérdéseivel (és egyáltalán bármivel) kapcsolatban. A Kocsmafal a Wikipédia szerkesztőinek általános fóruma.
Komolyabb szervezési, műszaki-technikai problémád akadt • Írj a műszaki kocsmafalra.
Kapcsolatba lépni a szerkesztőkkel
Szeretnék valamit megbeszélni egy konkrét cikk szerkesztőivel • Az aktuális cikk tetején lévő laptörténet fülre (a mobilfelületen a cikk alján lévő Utoljára módosította Minta Marcsa X napja) kattintva időrendben visszafelé előtted áll, hogy mely szerkesztők alkották meg azt a lapot. Nevükre kattintva (ha az kék) megjelenik bemutatkozó lapjuk, melynek tetején a második fül a hozzá tartozó vitalap, mert ilyen bizony a szerkesztőknek is van. Ott lehet nekik üzenni. Üzenetet hagyni a vitalapjuk tetején, az új téma nyitása lapfülre (mobilon a Megbeszélés hozzáadása gombra) kattintva a legalkalmasabb.
Szeretném tudni úgy általában, hogy kik és mit alkotnak itt • A Wikipédia bal oldali navigációs menüjében a friss változtatások feliratra kattintva (ez mobilon csak bejelentkezés után jelenik meg a navigációs menüben, de az előbbi linkre kattintva bejelentkezés nélkül is megnyitható) láthatod azokat a szerkesztőket, akik éppen a lapokon szorgoskodnak, dolgoznak, alkotnak. Nevükre kattintva (ha az kék) itt is megjelenik a bemutatkozó lapjuk, és mellette második fülként a vitalapjuk.
Bizonyos témával foglalkozó szerkesztőket szeretnék elérni • Az egy-egy területet gondozó szerkesztőket a fejlesztő műhelyek fogják össze, azokhoz is tartozik külön műhelyoldal és vitalap, lehet üzenni nekik.
Látni szeretném az összes szerkesztő listáját • Két listánk van a szerkesztőkről, a kézzel frissített Wikipédisták oldal az aktív szerkesztőket listázza, az automatikus összes regisztráció oldal pedig az összes regisztrált szerkesztőt függetlenül attól, hogy volt-e akár csak egy szerkesztésük is.
Sürgős vagy kiemelt ügyben szeretnék az ügyvitelért felelős szerkesztőknek üzenni • A Wikipédia adminisztrációs munkáit az adminisztrátorok látják el, nekik lehet üzenni az adminisztrátorok üzenőfalán.
Más nyelveken működő Wikipédiákról itt találhatsz összesítést: List of Wikipedias (angolul).
A nemzetközi munkában résztevőket az alábbi oldalak listázzák:
A Wikimédia Alapítvány Metawikije (részben angolul)
A Wikimédia Alapítvány elérhetőségeit a https://wikimediafoundation.org/about/contact/, a magyar társszervezet, a Wikimédia Magyarország címeit pedig a https://wikimedia.hu/wiki/Elérhetőség címen találod.
A lap eredeti címe: „https://hu.wikipedia.org/w/index.php?title=Wikipédia:Kapcsolatfelvétel&oldid=24928029”
Hivatkozás erre a változatra
A lap utolsó módosítása: 2022. május 14., 13:49
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.